ཚེས༢༨ཉིན་གྱི་ཆུ་ཚོད༡༣བར་ད་རེས་ཀྱི་ས་ཡོམ་ཁྲོད་ཡོམ་འཕྲོ་ཐེངས༩༤བརྒྱབ་པའི་ནང་རིམ་པ༧༠ཡན་གྱི་ས་ཡོམ་ཐེངས་གཉིས་དང་རིམ་པ༥༠ཡན་གྱི་ས་ཡོམ་ཐེངས་གསུམ་ཡན་བརྒྱབ་ཡོད་པ་རེད།རང་སྐྱོང་ལྗོངས་ཡོམ་འགོག་གེགས་སེལ་ལས་དོན་འགོ་ཁྲིད་ཚོགས་ཆུང་དང་བཀོད་འདོམས་པུའི་གཅིག་གྱུར་བཀོད་སྒྲིག་འོག་ཕྱོགས་ཁག་གིས་ནུས་ཤུགས་ཡོད་རྒུས་རོགས་སྐྱོབ་བྱས་ཤིང་།ས་གནས་ཀྱིས་ལས་བྱེད་པ་དང་མང་ཚོགས༢༡༠༠༠ལྷག་ཙམ་དང་འཁོར་རིགས་དང་འཕྲུལ་ཆས༡༤༠༠ལྷག་ཙམ་བཏང་བ་དང་།བོད་དམག་ཁུལ་ཁང་གིས་དཔོན་དམག༤༩༧༤བཏང་བ་དང་།འཁོར་རིགས་སྣ་ཚོགས༧༥༠ལྷག་ཙམ་བཏང་བ།ཐད་འཕུར་གནམ་གྲུ༣༢བཏང་བ།དྲག་ཆས་ཉེན་རྟོག་བོད་ལྗོངས་སྤྱི་ཁྱབ་རུ་ཁག་གིས་དཔོན་དམག༥༡༠༣དང་འཁོར་རིགས་དང་ལས་གྲྭའི་འཕྲུལ་ཆས༢༠༦བཏང་བ།བོད་ལྗོངས་སྤྱི་བདེ་མཐའ་སྲུང་སྤྱི་ཁྱབ་རུ་ཁག་གིས་དཔོན་དམག་མི་ཐེངས༤༧༩༣བཏང་བ།བོད་ལྗོངས་སྤྱི་བདེ་མེ་གསོད་སྤྱི་ཁྱབ་རུ་ཁག་གིས་དཔོན་དམག༢༨༢དང་འཁོར་རིགས༤༧བཏང་ཡོད་ཅིང་།མིག་སྔར་བཀོད་སྒྲིག་བྱ་ཡུལ༡༥༦བཙུགས་པ་དང་མང་ཚོགས༥༢༤༣༣གནས་སྤོ་བཀོད་སྒྲིག་བྱས་ཡོད་པ་རེད།